Eil brezel-bed, Dilestradeg Normandi, 1944: en noz etre ar 5 hag ar 6 a viz Even e kouezhas div nijerez Stirling ha tri flaver Horsa breizhveuriat e park ar chastell hag er parkeier tro-dro; ur plaver Horsa all a zouaras nepell ouzh an nijerezioù all, met neus titour resis ebet war e zivout. Degadoù a soudarded eus ar 6th Airlanding Brigade a varvas ha nijourion ivez, reoù all a voe gloazet. Tro 40 soudard a voe serret gant an Alamaned, eizh anezhe a voe drouklazhet gant un isofisour alaman. Douaret e voe ar re varv e park ar chastell, beziet e voent e Ranville diwezhatoch. Dar 6 a viz Even, e-pad an Dilestradeg, e voe lazhet ur paotrig ha dan 19 a viz Eost ur vaouez yaouank, o daou gant tennoù kanol.